گرانت شاپس بریتانیانین یئنی ایچ ایشلر ناظیری تعیین ائدیلیب.
شاپس کئچمیش باش ناظیر بوریس جانسون حکومتینده نقلیات دئپارتامئنتی‌نین رهبری اولوب.
قئید ائدک کی، بو گون بریتانیا ایچ ایشلر ناظیری سوئلا براورمن ایستعفا وئریب. بو سون هفته عرضینده لیز تراس حکومتی‌نین ترکیبیندن ایستعفا وئرن ایکینجی ناظیر اولوب.
سوئلا براورمن بریتانیانین مالیه ناظیری کوازی کوارتنگ‌ین ایستعفاسیندان بیر هفته سونرا ایستعفا وئریب.
کوارتنگ باش ناظیر تراس‌ین بیر نئچه هفته عرضینده وظیفه‌سیندن ایستعفا وئرمه احتیمالی‌نین اولدوغونو بیلدیرمیشدی.
دیگر بریتانیا رسمی‌لری ده تراس وظیفه‌دن گئتمه‌سی‌نین آن مسئله‌سی اولدوغونا اینانیر. بئله کی، حکومت رسمی‌لریندن بیری تراس "دئیه‌سن تسلیم اولدوغونو"، دیگر رسمی ایسه حکومتین تئز بیر زاماندا "ایفلیج وضعیتینه دوشدوگونو" وورغولاییب.
خاطیرلاداق کی، بریتانیانین خاریجی ایشلر ناظیری وظیفه‌سینی ایجرا ائدن تراس سپتامبرین 5-ده باش ناظیر و محافظه کارلار پارتیاسی‌نین رهبری سئچیلمیشدی.
